નવી દિલ્હી, તા. 13: બ્લુમબર્ગના એક રિપોર્ટ પ્રમાણે ભારતના સૌથી અમીર વ્યક્તિ મુકેશ અંબાણી 20 દિવસ સુધી દેશનો ખર્ચ ઉઠાવવા માટે સક્ષમ છે. બ્લુમબર્ગે પોતાના રોબિનહૂડ ઈન્ડેક્સ રિપોર્ટમાં અલગ-અલગ દેશોના અમીર વ્યક્તિઓ પોતાના દેશનો ખર્ચ કેટલા દિવસ સુધી ઉઠાવી શકે છે તેની વિગતો આપી છે. આ અહેવાલમાં કુલ 49 દેશોને સામેલ કરવામાં આવ્યા છે અને સાથે ત્યાંના અમીર વ્યક્તિની સંપત્તિનો પણ ઉલ્લેખ થયો છે.